Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 14

от заседание на Комисия ”Професионална квалификация и 
информационни технологии“,
проведено на 22.05.2025 г.

Днес, 22.05.2025 г. /четвъртък/, от 14:05 часа се проведе заседание на комисия „Професионална квалификация и информационни технологии“, в състав:

ПРЕДСЕДАТЕЛ:
   ЗАМ. ПРЕДСЕДАТЕЛ:

ЧЛЕНОВЕ:	 КАЛИНА ЧАПКЪНОВА
          ДАНИЕЛА МАРЧЕВА 

ГЕРГАНА МУТАФОВА 
БОЯН НОВАНСКИ 
ЙОРДАН СТОЕВ - отсъства
СЕВДАЛИН МАВРОВ 

На заседанието присъстват експертните сътрудници на комисията: Станислав Фиданов – директор на дирекция „Информационни технологии“, Борислав Нейчев – началник отдел „МРЦИС“ в дирекция „Информационни технологии“ и Анелия Чомакова – началник отдел „ИО“ в дирекция „Информационни технологии“.

ПО ДНЕВНИЯ РЕД

1. ОТНОСНО: Извлечение от Протокол № 11 от заседание на Пленума на Висшия съдебен съвет, проведено на 24.04.2025 г. относно необходимост от иницииране на обществена поръчка с предмет: „Наблюдение и управление на информационно-комуникационна инфраструктура (ИКИ) и осъществяване на дейности, свързани с киберсигурността на ВСС и съдилищата, с изключение на административните съдилища и Върховния административен съд“.

Комисия „Професионална квалификация и
информационни технологии“
Р Е Ш И :

1.1.  Изпраща материалите по точката на дирекция „Правна“ за предприемане на действия съгласно Вътрешните правила за управление на цикъла на обществените поръчки във ВСС.

2. ОТНОСНО: Искане от административния ръководител на Окръжен съд – Добрич относно закупуване на 2 бр. мрежови принтери.

Комисия „Професионална квалификация и
информационни технологии“
Р Е Ш И :

2.1. Искането на административния ръководител – председател на Окръжен съд – Добрич за осигуряване на средства за закупуване на два броя мрежови принтери на обща стойност 1129 лв. с ДДС е целесъобразно.
2.2. Изпраща решението по т. 2.1, ведно с мотивиран доклад на комисия „Бюджет и финанси“ към Пленума на ВСС, по компетентност.

3. ОТНОСНО: Доклад от Весела Гълъбова-Илиева относно участие в 17-тото съвместно заседание на Комитета по връчване в държавите членки на съдебни и извънсъдебни документи по граждански и търговски дела и на Комитета за сътрудничество между съдилищата на държавите членки при събирането на доказателства по граждански или търговски дела, проведено онлайн на 23.04.2025 г.

Комисия „Професионална квалификация и
информационни технологии“
Р Е Ш И :

3.1. Приема за сведение представения доклад от Весела Гълъбова-Илиева относно участие в 17-тото съвместно заседание на Комитета по връчване в държавите членки на съдебни и извънсъдебни документи по граждански и търговски дела и на Комитета за сътрудничество между съдилищата на държавите членки при събирането на доказателства по граждански или търговски дела, проведено онлайн на 23.04.2025 г.

4. ОТНОСНО: Писмо от началника на политическия кабинет на министъра на правосъдието относно постъпило в Министерство на правосъдието становище от адвокат Елица Буенова.

Комисия „Професионална квалификация и
информационни технологии“
Р Е Ш И :

4.1. Приема за сведение писмо от началника на политическия кабинет на министъра на правосъдието относно постъпило в Министерство на правосъдието становище от адвокат Елица Буенова ведно с доклади за финансовото отражение на проекта на Закона за изменение и допълнение на Наказателно-процесуалния кодекс.

5. ОТНОСНО: Доклад относно иницииране на обществена поръчка с предмет „Поддръжка и лицензи за ИТ инфраструктура, която е закупена за работа на Единния портал за електронно правосъдие (ЕПЕП)“.

Комисия „Професионална квалификация и
информационни технологии“
Р Е Ш И :

5.1. Отлага разглеждането на точката за следващо заседание.
5.2. Възлага на експертните сътрудници към комисията да изготвят доклад относно изтичащите договори и предстоящите обществени поръчки на дирекция „Информационни технологии“ до края на 2025 г.

6. ОТНОСНО: Писмо от министъра на правосъдието относно определяне на представители за участие в работна среща във връзка с надграждане на информационна система „Единен регистър на вещите лица“.

Комисия „Професионална квалификация и
информационни технологии“
Р Е Ш И :

6.1. Определя за участие в съвместна работна среща във връзка с надграждане на информационната система „Единен регистър на вещите лица“ следните съдебни служители: 
-Борислав Нейчев - началник на отдел “Методология и развитие на централизираните информационни системи“ към Дирекция „Информационни технологии“ 
-Камелия Чукарска - главен специалист „софтуер“ в Окръжен съд - Перник; 
-Елка Димитрова - съдебен администратор в Окръжен съд - Благоевград; 
-Евелина Златарска - системен администратор в Окръжен съд - Благоевград. 
6.2 Изпраща решението по т.6.1. на Министерство на правосъдието, по компетентност. 

7. ОТНОСНО:  Искане от административния ръководител на Районен съд – Казанлък относно разкриване на 1 (една) щатна бройка за „системен администратор“.

Комисия „Професионална квалификация и
информационни технологии“
Р Е Ш И :

7.1.  Искането от председателя на Районен съд - Казанлък за разкриване на една щ. бр. за длъжност „системен администратор“ в Районен съд-Казанлък е основателно. 
7.2. Изпраща решението по т. 7.1 на Комисия „Съдебна администрация“ към Съдийската колегия на Висшия съдебен съвет, по компетентност.

	8. ОТНОСНО: Извлечение от протокол № 8/31.03.2025 г., т. 2 от заседание на Комисията по правни въпроси към Пленума на ВСС във връзка със Законопроект за изменение и допълнение на Закона за електронните съобщения.
				
Комисия „Професионална квалификация и
информационни технологии“
Р Е Ш И :

8.1. Приема изготвеното повторно становище от дирекция „Информационни технологии“ в АВСС.
8.2. Изпраща решението по т. 8.1 ведно със становището от дирекция „Информационни технологии“ в АВСС на Комисията по правни въпроси към Пленума на Висшия съдебен съвет, по компетентност.

				ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ“: /п/

/КАЛИНА ЧАПКЪНОВА/